ΔΕΛΤΙΟ ΤΥΠΟΥ

ΕΣΠΕΡΙΔΑ

***«Δομές και Υποστηρικτικοί Φορείς***

***στην Ειδική Αγωγή*** *&* ***Εκπαίδευση»***

Οι Διευθύνσεις Πρωτοβάθμιας και Δευτεροβάθμιας Εκπαίδευσης Ημαθίας, με αφορμή την Παγκόσμια Ημέρα ΑμεΑ που εορτάζεται κάθε χρόνο στις 3 Δεκεμβρίου, διοργανώνουν σε συνεργασία με το Κέντρο Διεπιστημονικής Αξιολόγησης, Συμβουλευτικής & Υποστήριξης (ΚΕ.Δ.Α.Σ.Υ.) Ημαθίας, την Εσπερίδα «***Δομές και Υποστηρικτικοί Φορείς στην Ειδική Αγωγή & Εκπαίδευση***».

Η Εσπερίδα θα διεξαχθεί στην Αίθουσα Θεάτρου του **Χώρου Τεχνών Βέροιας**, την **Τετάρτη 8 Δεκεμβρίου 2021**, από τις **18:00** έως τις **21:00** και απευθύνεται σε γονείς και εκπαιδευτικούς, αλλά και στο ευρύτερο κοινό.

Την Εσπερίδα θα χαιρετίσει ο Διευθυντής Ειδικής Αγωγής και Εκπαίδευσης του Υπουργείου Παιδείας και Θρησκευμάτων, κ. Χαράλαμπος Παπαϊωάννου.

Για την είσοδο στο χώρο, είναι απαραίτητη η επίδειξη πιστοποιητικού εμβολιασμού ή νόσησης (των τελευταίων 6 μηνών) και της αστυνομικής ταυτότητας.

Η Εσπερίδα θα μεταδοθεί ζωντανά από το κανάλι «Διεύθυνση Πρωτοβάθμιας Εκπαίδευσης Ημαθίας» στο YouTube. <https://www.youtube.com/channel/UCbhegdmCNYqH-c2BwCXYOOA>

**Πρόγραμμα Εσπερίδας**

* **ΧΑΙΡΕΤΙΣΜΟΙ**

**- ΟΜΙΛΙΕΣ**

1. Νίκος Μπίνιας, Συντονιστής ΕΕ Ειδικής Αγωγής 3ου ΠΕΚΕΣ Κεντρικής Μακεδονίας, «*Η ένταξη των μαθητών/-τριών με αναπηρία στο εκπαιδευτικό μας σύστημα*»
2. Σάββας Ταϊλαχίδης, Προϊστάμενος του ΚΕ.Δ.Α.Σ.Υ. Ημαθίας, «*ΚΕ.Δ.Α.Σ.Υ.: Αποστολή, Αρμοδιότητες & Διασύνδεση με τη Σχολική Μονάδα*»
3. Χρύσα Μάνια, Διευθύντρια του Ειδικού Δημοτικού Σχολείου Βέροιας «*Σχολικές Μονάδες Ειδικής Αγωγής Πρωτοβάθμιας Εκπαίδευσης: Η απάντηση της Διεπιστημονικότητας στην Εκπαίδευση μαθητών/-τριών με αναπηρία και ειδικές εκπαιδευτικές ανάγκες*»
4. Άννα Ασλανίδου, Διευθύντρια του ΕΕΕΕΚ Νάουσας, «*Ε.Ε.Ε.Ε.Κ.: Εγγυητής της ισότιμης πρόσβασης στο αγαθό της Εκπαίδευσης, των μαθητών/τριών με αναπηρία ή/και με εκπαιδευτικές ανάγκες*»
5. Κυριάκος Παπαγεωργίου, Διευθυντής του ΕΝ.Ε.Ε.ΓΥ.Λ. Βέροιας, «*Με το βλέμμα στο μέλλον*»

* **ΣΥΖΗΤΗΣΗ**

